CELEX: 32017R0135
Language: lt
Date: 2017-01-23 00:00:00
Title: 2017 m. sausio 23 d. Tarybos reglamentas (ES) 2017/135, kuriuo iš dalies keičiamas Reglamentas (ES) 2016/1903, kuriuo nustatomos 2017 m. tam tikrų žuvų išteklių ir žuvų išteklių grupių žvejybos Baltijos jūroje galimybės

27.1.2017   
            
            
               LT
            
            
               Europos Sąjungos oficialusis leidinys
            
            
               L 22/1
            
         TARYBOS REGLAMENTAS (ES) 2017/135
   2017 m. sausio 23 d.
   kuriuo iš dalies keičiamas Reglamentas (ES) 2016/1903, kuriuo nustatomos 2017 m. tam tikrų žuvų išteklių ir žuvų išteklių grupių žvejybos Baltijos jūroje galimybės
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               Tarybos reglamentu (ES) 2016/1903 (1) nustatomos menkių ICES 22–24 pakvadračiuose (vakarinės Baltijos jūros dalies menkių išteklių) žvejybos galimybės laikotarpiais nuo 2017 m. sausio 1 d. iki sausio 31 d. ir nuo balandžio 1 d. iki gruodžio 31 d.;
            
         
               (2)
            
            
               2016 m. gruodžio mėn. Žuvininkystės mokslo, technikos ir ekonomikos komitetas (STECF) paskelbė mokslinį vertinimą dėl vakarinės Baltijos jūros dalies menkių išteklių žvejybos draudimo laikotarpiu nuo 2017 m. vasario 1 d. iki kovo 31 d. poveikio. Tame vertinime patvirtinama, kad žvejybos draudimas tiems ištekliams bus naudingas;
            
         
               (3)
            
            
               Reglamente (ES) 2016/1903 nustatytas draudimas taip pat taikomas ir menkių žvejybai laivais, kurių bendras ilgis mažesnis nei 15 metrų, tuose plotuose, kurių vandens gylis mažesnis nei 20 m. Tačiau STECF vertinime nurodoma, kad menkių žvejybos apribojimas, leidžiant žvejoti tokiais laivais tokiuose plotuose, atitinkamiems ištekliams atsikurti padėtų nedaug;
            
         
               (4)
            
            
               be to, visiškai atėmus teisę naudotis žvejybos galimybėmis vakarinėje Baltijos jūros dalyje taip pat gali būti padarytas neigiamas poveikis kitiems Baltijos jūros menkių ištekliams, visų pirma rytinės dalies ištekliams, dėl galimo žvejybos veiklos perkėlimo;
            
         
               (5)
            
            
               be to, leidus laivams, kurių bendras ilgis mažesnis nei 15 metrų, žvejoti plotuose, kurių vandens gylis mažesnis nei 20 metrų, ribotam smulkiųjų žvejų skaičiui suteiktų galimybę tęsti savo žvejybos veiklą ir žvejoti kitų rūšių nei menkės žuvis;
            
         
               (6)
            
            
               todėl yra proporcinga suteikti laivams, kurių bendrasis ilgis mažesnis nei 15 metrų, teisę žvejoti plotuose, kurių vandens gylis mažesnis nei 20 metrų;
            
         
               (7)
            
            
               tokių žvejybos galimybių neturėtų būti suteikta poriniams traleriams, nepriklausomai nuo jų ilgio, dėl didelio tokių laivų žvejybos pajėgumo;
            
         
               (8)
            
            
               siekiant užtikrinti veiksmingą kontrolę ir stebėseną žvejybos plotuose, kurių vandens gylis mažesnis nei 20 metrų, būtina užtikrinti, kad pagal Tarybos reglamento (EB) Nr. 1224/2009 (2) 9 straipsnio 2 dalį visuose atitinkamuose laivuose būtų įrengta laivų stebėjimo sistema. Todėl to reglamento 9 straipsnio 5 dalis, kuria valstybėms narėms leidžiama žvejybos laivams, kurių bendrasis ilgis mažesnis nei 15 metrų, netaikyti reikalavimo juose įrengti laivų stebėjimo sistemą, neturėtų būti taikoma vakarinės Baltijos jūros dalies menkių išteklių žvejybai;
            
         
               (9)
            
            
               siekiant užtikrinti tausų vakarinės Baltijos jūros dalies menkių išteklių naudojimą pagal Europos Parlamento ir Tarybos reglamentą (ES) 2016/1139 (3), tiems ištekliams neturėtų būti taikomos Reglamento (ES) Nr. 1380/2013 (4) 15 straipsnio 9 dalyje nustatytos kasmetinės lankstumo priemonės, naudojamos įpareigojimo iškrauti laimikį tikslais;
            
         
               (10)
            
            
               todėl Reglamentas (ES) 2016/1903 turėtų būti atitinkamai iš dalies pakeistas;
            
         
               (11)
            
            
               Reglamentu (ES) 2016/1903 nustatytas draudimas žvejoti menkes ICES 22–24 pakvadračiuose įsigalios 2017 m. vasario 1 d. Taigi, kad būtų visiškai veiksmingas, šis reglamentas turėtų būti taikomas nuo tos pačios dienos ir įsigalioti kitą dieną po jo paskelbimo,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) 2016/1903 priede įrašas, susijęs su Baltijos menkėmis 22–24 pakvadračiuose, pakeičiamas šiuo tekstu:
   
      
                  
                     „Rūšis
                  
               
               
                  Baltijos menkė
                  
                     Gadus morhua
                  
               
               
                  
                     Zona
                  
               
               
                  22–24 pakvadračiai
                  (COD/3BC+24)
               
            
                  Danija
               
               
                  2 444 
               
               
                   
               
               
                   
               
            
                  Vokietija
               
               
                  1 194 
               
               
                   
               
               
                   
               
            
                  Estija
               
               
                  54
               
               
                   
               
               
                   
               
            
                  Suomija
               
               
                  48
               
               
                   
               
               
                   
               
            
                  Latvija
               
               
                  202
               
               
                   
               
               
                   
               
            
                  Lietuva
               
               
                  131
               
               
                   
               
               
                   
               
            
                  Lenkija
               
               
                  654
               
               
                   
               
               
                   
               
            
                  Švedija
               
               
                  870
               
               
                   
               
               
                   
               
            
                  Sąjunga
               
               
                  5 597 
               
               
                   
               
               
                   
               
            
                  BLSK
               
               
                  5 597  (5)
                  
               
               
                   
               
               
                  Mokslinėmis rekomendacijomis pagrįstas BLSK
                  Reglamento (EB) Nr. 847/96 3 straipsnio 2 ir 3 dalys netaikomos
                  Reglamento (EB) Nr. 847/96 4 straipsnis netaikomas
                  Reglamento (ES) Nr. 1380/2013 15 straipsnio 9 dalis netaikoma
               
            
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. sausio 23 d.
      
         
            Tarybos vardu
         
         
            Pirmininkas
         
         R. GALDES
      
   
   
      (1)  2016 m. spalio 28 d. Tarybos reglamentas (ES) 2016/1903. kuriuo nustatomos 2017 m. tam tikrų žuvų išteklių ir žuvų išteklių grupių žvejybos Baltijos jūroje galimybės ir iš dalies keičiamas Reglamentas (ES) 2016/72 (OL L 295, 2016 10 29, p. 1).
   
      (2)  2009 m. lapkričio 20 d. Tarybos reglamentas (EB) Nr. 1224/2009, nustatantis Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantis reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantis reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL L 343, 2009 12 22, p. 1).
   
      (3)  2016 m. liepos 6 d. Europos Parlamento ir Tarybos reglamentas (ES) 2016/1139, kuriuo nustatomas daugiametis Baltijos jūros menkių, silkių ir šprotų išteklių valdymo ir tų išteklių žvejybos planas ir iš dalies keičiamas Tarybos reglamentas (EB) Nr. 2187/2005 bei panaikinamas Tarybos reglamentas (EB) Nr. 1098/2007 (OL L 191, 2016 7 15, p. 1).
   
      (4)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
   
      (5)  Pagal šią kvotą gali būti žvejojama nuo 2017 m. sausio 1 d. iki sausio 31 d. ir nuo 2017 m. balandžio 1 d. iki gruodžio 31 d. Tačiau žvejybos laivams, kurių bendrasis ilgis mažesnis nei 15 metrų (išskyrus porinius tralerius) ir kuriuose įrengtos laivo stebėjimo sistemos pagal Reglamento (EB) Nr. 1224/2009 9 straipsnio 2 dalį, pagal šią kvotą leidžiama žvejoti ir nuo 2017 m. vasario 1 d. iki kovo 31 d. plotuose, kurių vandens gylis mažesnis nei 20 metrų. Reglamento (EB) Nr. 1224/2009 9 straipsnio 5 dalis netaikoma.“